Ioan-Aurel Pop, despre patriotism și globalizare, la Marius Tucă Show.
Globalizarea e un subiect despre care se vorbeşte de foarte mulţi ani deja. La Marius Tucă Show, profesorul, istoricul, preşedintele Academiei Române, Ioan-Aurel Pop, a vorbit despre plusurile şi minusurile globalizării şi despre cum au luat naștere naţiunile organic. Ioan-Aurel Pop: "Ca să faci o naţiune e nevoie şi de munca intelectualilor, dar ea nu se naşte de sus. Elitele pot da o direcţie, pot să orienteze, dar cursul trebuie să fie unul organic".
Ioan-Aurel Pop, preşedintele Academiei Române: "Patriile şi naţiunile n-au fost fondate prin decrete ale unor parlamente, prin hotărâri luate de sus, s-au născut organic de-a lungul timpului, prin acumulări. Eu nu sunt adeptul generaţiilor spontane şi ca să faci o naţiune e nevoie şi de munca intelectualilor, dar ea nu se naşte de sus. Cei de sus, elitele pot da o direcţie, pot să orienteze, dar cursul trebuie să fie unul organic. Adepţii globalizării forţate şi-au imaginat că pot şterge orice identitate, orice sentiment local ca să construiască, probabil, o lume ideală, or fi gândit unii dintre ei. Ideea că America e a americanilor şi că trebuie să fie grate din nou e o idee pe care a rostit-o preşedintele Monroe la începutul sec XIX, când se formau şi se afirmau naţiunile. Secolul XIX e secolul naţiunilor. Cumva roata istoriei se întoarce, ideea că America trebuie să fie din nou mare bazându-se pe valori americane e o ideea care nu prea dă apă la moară globalizatorilor".